Geen hoësorgeenheid beskikbaar in Pelonomi-hospitaal | Maroela Media
Die Pelonomi-hospitaal in Bloemfontein.
Die VF Plus eis dat die Vrystaatste departement van gesondheid dringend ingryp en toesien dat alle hoësorgeenhede in die Pelonomi-hospitaal in Bloemfontein tot 'n operasionele toestand herstel word. Tans is daar nie een operasionele hoësorgeenheid in dié hospitaal nie.
Devar Smit, lid van die VF Plus in die Vrystaatse wetgewer, het gesê tydens 'n onlangse gesondheidsportefeuljekomiteevergadering in die Vrystaatse wetgewer het die hoof van die Vrystaatse departement van gesondheid, dr. David Motau, onthul dat slegs die hoësorgeenheid op die derde vloer van die Pelonomi-hospitaal operasioneel is. Die VF Plus het egter vasgestel dat dié eenheid as 'n gewone hospitaalsaal gebruik word.
Die party het 'n skriftelike vraag aan die Vrystaatse LUR van gesondheid, Montseng Tsiu, hieroor gerig. Die party veroordeel die swak gehalte van gesondheidsorg aan pasiënte wat nie private gesondheidsorg kan bekostig nie.
"Die haglike toestand van staatshospitale, soos Pelonomi, is 'n verdere aanduiding dat die beplande Nasionale Gesondheidsversekering net nog 'n mislukte ANC-projek sal wees," het Smit bygevoeg.
Bloemfontein Pelonomi-hospitaal VF Plus Vrystaat
En ons wil nasionale gesondheids sorg deurdruk ten alle koste. Koppige kinders
En die regering wil gratis gesondheidsorg vir almal instel!
Ons is al oud maar wragtig ek gaan liewer stadig dood voor ek na n Staatshospitaal toe moet gaan wat dink hierdie land se President en ministers hulle voel niks vir nieand behalwe hulle self kan mos lekker gou oorsee gaan vir behandeling kom wys my of hulle ooit van n Staatshospitaal gebruik maak.
Alle LP' en Provinsiale wetgewers ens maw die soustrein mag slegs in staatshospitale behandel word.
Sien daar en gou gou is dit op standaard
Onder die anc se plunderende en verwoestende aanslag het die land se infrastruktuur 25 jaar gehou, 'n bewys hoe sterk alle infrastruktuur gevestig was. Die era van internasionaal bedel en bakhand staan het egter nou aangebreek! Viva anc, julle het alles asook alle hoop vernietig.